open-index/open-wikipedia-markdown huggingface dataset:
Hillbrow

**Hillbrow** is 'n voorstad van Johannesburg, geleë in die F-streek (middestad) op een van die Goudstad se hoogste koppies, met 'n bevolking van 74&nbsp;131 (2011), van wie 72&nbsp;888 Swart, 638 Bruin, 296 Wit en 189 Indiërs was. Hillbrow was en is die tradisionele ingangspoort vir nuwelinge wat 'n heenkome in die stad se plaaslike en transnasionale ekonomie probeer vind, al het die etniese samestelling sedert die 1980's ingrypend verander. 

In die tyd van die ou bedeling was Hillbrow 'n kosmopolitaanse buurt vir inheemse blankes of nuwe (wit) immigrante uit Europa, asook die eerste buurt waar gay en lesbiese Suid-Afrikaners 'n infrastruktuur vir hul kulturele en vermaakbehoeftes kon vestig. Dit was daarnaas een van die eerste "grys" woongebiede waar swart Suid-Afrikaners hulle in groter getalle begin vestig het, ondanks die voorstad se klassifikasie as uitsluitlik blanke gebied volgens die bepalings van die groepsgebiedewet.

Die buurt se kosmopolitiese karakter, met gewilde cafés soos *Café Wien*, *Café Zürich* en *Café Berlin*, en rolprentteaters soos *Mini-Cine* in Pretoriastraat, een van min plekke in die Goudstad waar rolprente in vreemde tale vertoon is, het tot in die 1980's uiteenlopende Europese agtergronde weerspieël.

duimnael|links|400px|Residensiële toringblokke in Hillbrow het immigrante uit Europa tot in die 1980's van eerste huisvesting in Johannesburg voorsien.  Die foto wys die *Café Wien* in 1980

## Verwysings 
## Eksterne skakels 
;Media

;Dokumentêrs
* *Hillbrow: Between Heaven and Hell. Dokumentêr van 2012* , Al Jazeera.
Poensjak Djaia

**Poensjak Djaia** of **Carstenszpiramide** (Indonesies: *Puncak Jaya*)  is 'n berg in die Soedirmangebergte in die wes-sentrale hooglande van Papoea-provinsie, Indonesië (in die Poensjak Djaia-regentskap). Ander name daarvoor sluit in **Nemangkawhi** in die Amoengkal-taal, **Ngga Poeloe** en **Goenoeng Soekarno**.

Met 'n hoogte van 4&nbsp;884&nbsp;m bo seevlak is Poensjak Djaia die hoogste berg in Indonesië, die hoogste op die eiland Nieu-Guinee (wat die Indonesiese Papoea-provinsies en Papoea-Nieu-Guinee omvat), die hoogste van Oseanië, en die 5de hoogste berg in die Suidoos-Asiese geopolitieke streek. Dit is ook die hoogste punt tussen die Himalajas en die Andes, en die hoogste eilandpiek ter wêreld. Sekere bronne gee Wilhelmberg van 4&nbsp;509&nbsp;m aan as die hoogste bergpiek in Oseanië, deurdat Indonesië as deel van (Suidoos-) Asië beskou word.

## Geskiedenis 
duimnael|links|'n Topografiese reliëfkaart wat Poensjak Djaia aantoon
Die hooglande om die piek was reeds voor Europese kontak 'n bewoonde gebied, en die piek was in Amoengkal bekend as Nemangkawhi. Poensjak Djaia is "Carstenszpiramide" genoem na die Nederlandse ontdekkingsreisiger Jan Carstensz wat op 'n helder dag in 1623 die bergpiek se gletsers vir die eerste keer bemerk het. Dié waarneming sou vir meer as twee eeue onbevestig bly, en in Europa is met Carstensz gekorswil oor die sneeu wat hy kamstig by die ewenaar sou gesien het. Hierdie naam word steeds deur bergklimmers gebesig.

Alhoewel die sneeuveld om Poensjak Djaia so vroeg as 1909 deur die Nederlandse ontdekkingsreisiger Hendrik Albert Lorentz betree is met ses van sy inheemse Dajak Kenjah-portiers wat hy by die Apo Kajan in Borneo gewerf het, is die piek self nie voor 1962 bestyg nie, en wel deur 'n ekspedisie gelei deur die Oostenrykse bergklimmer Heinrich Harrer. Harrer, van *Sewe Jaar in Tibet*-faam en klimmer van die Eiger se noordaansig, is vergesel deur drie ander ekspedisielede, nl. Philip Temple, Russell Kippax en Bert Huizenga. Temple, van Nieu-Seeland, het reeds voorheen 'n ekspedisie na die area gelei en 'n toegangsroete na die berge gebaan.

Toe Indonesië in die 1960s beheer van die provinsie verkry, is die piek hernoem na 'Poensjak Soekarno' of Soekarno-piek, na die eerste president van Indonesië; later is dit verander na Poensjak Djaia, waar *Poensjak* 'piek' of 'berg' beteken, en *Djaia* 'oorwinning', 'seëvierend' of 'glorieryk'.

## Verwysings
Thomas Martin Lowry

duimnael|links|upright|Thomas Martin Lowry  
**Thomas Martin Lowry** FRS (* 26 Oktober 1874, Low Moor, Bradford, Wes-Yorkshire, Engeland - † 2 November 1936 Cambridge) was 'n Engelse skeikundige.

Hy het skeikunde gestudeer onder Henry Armstrong, 'n Engelse skeikundige wat veral in die organiese chemie belang gestel het, maar ook in die aard van ione in waterige oplossings. In 1898 het Lowry Armstrong se assistent geword. In 1898 het hy die verandering van die optiese rotasie van nitro-*d*-kamfer met die tyd waargeneem en daaraan die naam *mutasioneel* verleen. In 1906 het hy lektor in skeikunde geword by die Westminster Training College. In 1912 gaan hy na Guy's Hospital Medical School en word in 1913 die skeikunde-afdeling se direkteur en die eerste skeikundeprofessor in enige mediese skool in Londen. In 1920 word hy die eerste bekleër van 'n leerstoel in fisiese chemie van die Universiteit van Cambridge.

Hy bestudeer die optiese rotasie veroorsaak deur die suur- en basis-gekataliseerde reaksies van kamfer-derivate. Hierdie werk resulteer in 'n definisie van wat 'n suur en 'n basis is wat gebaseer is op die uitwisseling van 'n proton. Hy werk onafhanklik van die Deense navorser Johannes Nicolaus Brønsted wat 'n amper identiese definisie publiseer in dieselfde jaar (1913). Vandag word hul werk dikwels die Brønsted-Lowry-teorie genoem.
Hannibal

**Hannibal** (247 v.C. – 183/182/181 v.C.) was 'n Kartaagse generaal en politikus.  In 216 v.C. vernietig Hannibal 'n weermag van die Romeine by die Slag van Cannae.

## Jeug 
Hannibal was die seun van Hamilcar Barka. Sy pa is die bevelhebber van die Kartaagse magte op Sisilië en keer ná die Eerste Puniese Oorlog na Kartago terug om die opstandige huurlinge te verslaan en die Huurlinge-oorlog te beëindig. Hannibal gaan in 237 v.C., nege jaar oud, met sy pa saam na Hispania op 'n veldtog wat nege jaar sal duur. In 228 v.C. sneuwel sy pa en sy swaer Hasdrubal word die nuwe generaal.  In 221 v.C. word Hasdrubal vermoor. Hannibal word verkies tot generaal van die Kartaagse leër.

## Eksterne skakels 
## Verwysings
Tarente

**Tarente** (Italiaans: *Taranto*) is 'n hawestad aan die Middellandse See. Die stad lê in Suid-Italië (Apulië). Taranto is 'n toeristebestemming en vervul 'n ekonomiese rol op regionale vlak.
TISM

**TISM** (Engels vir: *This Is Serious Mum*) was 'n Australiese alternatiewe rockgroep wat in 1982 gestig is.

## Geskiedenis 
Die lede van TISM het die groep in Maart 1982 gestig, en meer as 100 liedjies geskryf. Tien liedjies is gekies vir die TISM demo tape in 1985. Hulle eerste enkelspeler, Defecate on My Face, is vrygestel in 1986, 'n 7" plaat in 'n 12" omslag met alle 4 kante byvoeging toegesluit. Hulle eerste album, Form and Meaning reach Ultimate Communion, is later daardie jaar vrygestel. Hulle tweede enkelspeler, 40 Years-Then Death, is vrygestel in 1987 op wit viniel met geen merkteken nie. Hulle tweede album, Great Truckin' Songs of the Renaissance, is vrygestel in 1988.

## Diskografie 
### Ateljee-albums 
* ''Great Truckin' Songs of the Renaissance* (1988)
* *Hot Dogma* (1990)
* *Machiavelli and the Four Seasons* (1995)
* *www.tism.wanker.com* (1998)
* *De RigueurMortis* (2001)
* *The White Albun* (2004)
* *Death to Art'' (2024)
Thebe, Griekeland

**Thebe** (Antieke Grieks: **Θῆβαι**, *Thēbai*, Moderne Grieks: **Θήβα**, *Thiva*), is 'n stad in Griekeland, geleë aan die noordekant van die Kithaeron-bergreeks, wat Boiotië skei van Attika, en aan die suidelike rand van die Boiotiese vlakte. Dit het 'n belangrike rol in Griekse mitologie gespeel, as die ligging van die verhale van Kadmos, Oedipos, Dionysos en andere.  Argeologiese uitgrawing in en rondom Thebe het 'n Mykeense nedersetting en kleitablette onthul, in die B-lineêre skriftipe, aanduidend van die Bronstydse belang van die ligging.  In antieke tye, was Thebe die grootste stad van die streek Boiotië en leier van die Boiotiese konfederasie. Dit was 'n oortuigde teenstander van antieke Athene, en het hul by die Perse geskaar tydens die inval van 480 v.C. onder leiding van Ahasveros.  Thebaanse magte het die mag van Sparta tot 'n val gebring in die Veldslag van Leuktra in 371 v.C., onder leiding van hul aanvoerder Epaminondas.  Die Heilige Troep van Thebe ('n elite militêre eenheid) het opspraakwekkend gesneuwel in die slag van Chaironeia in 338 v.C. teen Philippos II en Alexander die Grote.  Voor die uitdelging deur Alexander in 335 v.C., was Thebe 'n leidende mag in Griekse geskiedenis, en was tydens die Makedoniese verowering van Griekeland die mees dominante stadstaat.  In die Bisantynse era was die stad 'n erkenne verskaffer van systowwe.
Die moderne stad beskik oor 'n argeologiese museum, die oorblyfsels van die Kadmea (Bronstyd en latere vestings), en verstrooide antieke artefakte.  Moderne Thebe is die grootste dorp van Boiotië. Dit is geleë langs hoofweg E962, sowat 4&nbsp;km suid van die aansluiting met die E75.
Dooie See

[duimnael|links|[Nasa-foto]]
duimnael|links|'n Persoon dryf op die Dooie See as gevolg van die hoë soutgehalte
Die **Dooie See** (Hebreeus: יָם הַמֶּלַח, *Yām HaMélaḥ* of "Soutsee"; Arabies: البحر الميت *al-Baḥr al-Mayyit*  of بحر لوط *Bahr Lūt*, "See van die Dood" of "See van Lot") is 'n soutwatermeer wat deur die Jordaanrivier asook kleiner seisoensriviere gevoed word en veral vir sy buitengewoon hoë soutkonsentraat - die hoogste van enige waterliggaam op aarde - bekend staan. Die huidige naam is waarskynlik deur Hiëronimus, 'n 4de eeuse kerkvader, aan die meer gegee. In ouer bronne word na die meer as "Soutmeer" of "Asfaltmeer" verwys.

Die meer grens aan Israel, die Wesjordaanland (wat tans deur Israel geadministreer word) en Jordanië. Die Dooie See is byna 80 km lank, met 'n maksimale breedte van 18&nbsp;km en 'n wateroppervlak van 910&nbsp;km². Sy maksimale diepte beloop in sy noordelike gedeelte tot 388&nbsp;m, suid van die Lisan-skiereiland nog slegs 6&nbsp;m. Met 414&nbsp;m onderkant seevlak is die Dooie See die laagste plek op aarde.

Vanweë sy hoë soutgehalte (omstreeks 30 persent aan die oppervlak, in die diepte selfs 33 persent) is die meer nie geskik vir lewe nie. Die Dooie See se water vloei nie na die see toe nie sodat sy water slegs deur verdamping kan ontsnap. Die meer is in 'n streek met 'n besonder droë en warm klimaat geleë en word tans deur uitdroging bedreig.

Die meer het ekonomiese betekenis as toeristetrekpleister (daar is veral strande langs die suidoewer) en as bron van minerale soos magnesium, kalium, broom en litium.

## Verwysings 
## Eksterne skakels
Defecate on My Face

**Defecate on My Face** (Afrikaans: *Ontlas op my gesig*) is die eerste enkelspeler (single) van die Australiese rockgroep TISM. Die enkelspeler is oorspronklik in 1986 vrygestel. Dit handel oor Adolf Hitler, wat in die lied van Eva Braun vereis om op sy gesig te ontlas.
Taboelie

duimnael|regs|250px|'n Taboelieslaai.
**Taboelie** is 'n Midde-Oosterse slaai wat tradisioneel gemaak word met boergoel, fyn gekapte pietersielie en mint, tamatie en sprietuie en gegeur word met suurlemoensap en olyfolie.

## Verwysings
Mamelodi 10

Die **Mamelodi 10** (of **Nietverdiend 10**) was 'n groep jeugdiges wat c. 26/28 Junie 1986 ontvoer is deur 'n polisieman en sg. askari, Joe Mamasela, voor hulle deur die Suid-Afrikaanse spesiale magte vermoor is. Die lotgevalle van die tien het tydens die verrigtinge van die Waarheids-en-Versoeningskommissie bekend geword.

Konstabel Joe Mamasela van die veiligheidspolisie het homself as 'n werwer vir Umkhonto we Sizwe voorgedoen, en voorgeneem om die tien met 'n minibus na Botswana te neem vir militêre opleiding. Mamasela het hulle egter by Nietverdiend afgelaai, waar veiligheidsamptenare die tien gevangegeneem het. Hier is hulle deur kommandant Dave Trippet met 'n chemiese middel ingespuit. Die bewustelose groep is weer in die minibus gelaai en na Bophuthatswana geneem. Daar het spesiale taakmaglid Diederick Jacobus Vorster 'n kleefmyn en AK-47 in die minibus geplaas, en die voertuig aan die brand gesteek. Die byna onherkenbaar verbrande liggame is saam begrawe in 'n veld naby Winterveld, Pretoria.

Jack Cronje, Jaques Hechter, Paul van Vuuren, Wouter Mentz en Roelf Venter het oor hierdie dade getuig voor die Waarheids-en-Versoeningskommissie, en amnestie daarvoor ontvang. Mamasela het 'n artikel 204 getuie geword en sy rol in die moorde erken, wat aan hom vrywaring besorg het solank sy getuienis toereikend was. Taakmaglid D.J. Vorster het getuig dat hy na die moorde vir ontslag van sodanige missies gevra het, weens die veiligheidsrisiko's daaraan en omdat hy dit nie met sy pligte as soldaat kon vereenselwig nie.
* Thomas Phiri (1964-08-20 – 1986-06-28)
* Elliot Sathekge (1968-05-23 – 1986-06-28)
* Sipho Phillip Sibanyoni (1968-03-07 – 1986-06-28)

## Verwysings 
## Sien ook 
* Adriaan Vlok, Minister van Wet en Orde, 1986-91 
* Dirk Coetzee, Mamasela se toesighouer
* Gugulethu-sewe
* Vryheidspark
Eiendom

[duimnael|Privaateiendom naby [Ludwigshafen am Rhein, Duitsland]]

**Eiendom** (die eiendom) is die reg van 'n regsonderdaan om oor 'n saak (stuk grond, voorwerp, bedrag geld ens.) na eie goeddunke te beskik. Eiendom van 'n natuurlike persoon heet insbesonder privaateiendom; eiendom van 'n gemeenskap of staat heet gemeenskaplike of kollektiewe eiendom. Die reghebbende van die eiendom van 'n saak word die eienaar genoem.

In die reg word eiendom onderskei van besit, aangesien 'n persoon slegs feitelik *kon* beskik oor 'n saak — die saak kan byvoorbeeld ook geleen, gehuur of gesteel wees.

Die regulering van eiendom is een van de mees fundamentele onderdele van 'n maatskappyordening, omdat dit die ekonomiese verhoudings bepaal: bv. wie is die eienaar van skaars produksiemiddele soos grond, grondstowwe en nywerheid? Hierdie vraag het in die loop van die geskiedenis baie konflikte opgelewer, wat wissel van filosofiese debatte tot oorlogvoering.

## Algemeen 
By die eiendomsreg is daar sprake van reg van genot, reg van gebruik en reg van beskikking. Uit hierdie terminologie kan ons aflei dat die term eiendom slegs van toepassing is op materiële objekte wat vir menslike beheersing vatbaar is. Van nie-materiële objekte kan mens nie 'n eienaar wees nie, maar "bloot" die reghebbende.

## Kultuurverskille 
Een foutiewe opvatting is dat sommige groepe inheemse Noord-Amerikaners die begrip 'eiendom' nie geken het nie. So sou die Indiane Manhattan aan die Nederlanders verkoop het, met die gedagte dat hulle 'n goeie transaksie beklink het, aangesien die grond aan niemand behoort het nie.

In alle kulture kom die begrip van eiendom egter voor, wanneer dit kom by objekte van ekonomiese waarde. Sommige jagtersamelewings in Afrika ken of erken byvoorbeeld nie die eiendom van grond nie, maar wel van waterbronne.

## Politiek/filosofie 
Sien ook:
* Individualisme en kollektivisme
* Kapitalisme, maatskappyorde gebaseer op privaateiendom
** Liberalisme
** Libertynisme
* Sosialisme en kommunisme, maatskappyorde gebaseer op kollektiewe eiendom
** Anargisme
** Marxisme

*Hierdie artikel is deels vanaf die Nederlandse weergawe vertaal*
Charl Schwartzel

**Charl Schwartzel** (gebore 31 Augustus 1984) is 'n Suid-Afrikaanse professionele gholfspeler. Hy verwerf bekendheid nadat hy in 2011 die Meesterstoernooi‎ gewen het.

Schwartzel speel sedert sy tienerjare in die Europese PGA- en Sonskyntoere. Hy hou sedert 2011 'n "PGA Tour" kaart.
Polizeiruf 110

**Polizeiruf 110** is 'n Duitse misdaadreeks wat sedert 1971 deur die *Deutscher Fernsehfunk* (*DFF*, 1972-1990: *Fernsehen der DDR*) vervaardig is en ná die ontbinding van die DFF vanaf 1993 deur openbare uitsaaiers in die ARD-netwerk voortgesit word.
duimnael|links|Die akteur Kurt Böwe (1929−2000) het vanaf 1994 een van die hoofrolle vertolk as *Kommissar Groth*
*Polizeiruf 110*, wat vir die eerste keer op 27 Junie 1971 as 'n soort Oos-Duitse weergawe van die Wes-Duitse misdaadreeks *Tatort* gebeeldsaai is, het in Duitsland tot een van die gewildste reekse in dié genre ontwikkel.
 
'n Verskeidenheid kleiner en groter misdade is in *Polizeiruf 110* behandel, naas onderwerpe soos alkoholisme, kindermisbruik en verkragting - verskynsels wat in 'n sosialistiese samelewing andersins gewoonweg as taboe beskou is. In teenstelling met huidige misdaadreekse, waarin moord 'n minimum-vereiste vir 'n boeiende handeling geword het, word in die *Polizeiruf 110*-aflewerings, wat in die DDR vervaardig is, die volledige spektrum van misdade getematiseer: inbraak, afpersing, bedrog, diefstal en jeugmisdaad.

Terwyl sy Wes-Duitse eweknie *Tatort* op die polisiespeurders as hoofkarakters fokus en ook hul privaat lewe by die handeling insluit, het die oorspronklike *Polizeiruf 110*-aflewerings op die polisiespeurwerk gekonsentreer. Draaiboekskrywers het moeite gedoen om ook die misdadiger, sy psige en die agtergrond van sy oortreding vir die televisiekyker te ontleed. Aksietonele speel 'n ondergeskikte rol.

*Polizeiruf 110* was een van min televisiereekse waarin sosiale vraagstukke in die Oos-Duitse samelewing openlik aangespreek is - alhoewel die pedagogiese funksie van hierdie openheid soms al te duidelik was. Vanaf 1976, toe die DDR-bewind kritiese skrywers en sangers aan bande begin lê of selfs uitgeburger het, is ook *Polizeiruf 110* gensensureer. Enkele aflewerings, wat reeds vervaardig was, is om politieke redes verkort.

## Eksterne skakels 
* *www.daserste.de - Polizeiruf 110*
* *www.krimi-daten.de: Webwerf met Polizeiruf 110-filmografie*
Shaun Morgan Welgemoed

**Shaun Morgan Welgemoed** (gebore 12 Desember 1978) is 'n Suid-Afrikaanse musikus en voorsanger van die Suid-Afrikaanse rockgroep Seether. Hy het die teken "1308" op sy vier regse vingers, en die teken "2007" op sy linker vingers, wat staan vir 13 Augustus 2007, die datum waarop sy broer, Eugene oorlede is. Hy is in Pietermaritzburg gebore.
De Rigueurmortis

**De Rigueurmortis** is TISM se vyfde album, wat op 29 Oktober 2001 vrygestel is.

## Snitte 
Snitte 1, 4, 6, 9, 10, 12, 13, 14, 16, 18, 19, 22, 23, 25, 27, 29 en 30 het geen titels nie. Snit 19 is 'n intermissie.

:2. If You're Not Famous at Fourteen, You're Finished
:3. 5 Yards
:5. Ten Points for a Razor Scooter
:7. Thou Shalt Not Britney Spear
:8. Would the Last Person to Leave Please Turn Out the Enlightenment?
:11. Schoolies Week
:15. Come Back DJ, Your Record is Scratched
:17. Boot Party
:20. Channel Turd
:21. Fatboy Slimdusty
:24. Honk if You Love Fred Durst
:26. X-Treme Sports Can Kiss My Arse
:28. 14 Years in Rowville
:31. BFW

### Bonus-snitte (iTunes-versie) 
# Out, Freak
# Just Muckin' Around
# Got a Root Out of It
# Won't Get Fooled Again, Again
# Money Shot
# There’s No Bigger Knob Than a Private School Knob
# TISM Club Song

### Bonusskyf saam met die oorspronklike vrygestel 
# 2Pot Screama: A 41-Minute Rock Opera in 1 Act
Herlewing (Christendom)

**Herlewing** verwys in die Christelike verband oor die algemeen na 'n tydperk van geestelike vernuwing binne die kerk van Christus. Tekens van herlewing sluit onder meer die massa-bekering van mense tot die Christelike geloof en 'n sedelike herstel van die gedrag, werkinge en uitinge van die gelowige.

In die Christendom word dit verstaan as die werk van die Heilige Gees waardeur lou gelowiges weer begeesterd oor hul geloof word. 'n Herlewing begin dikwels met 'n sterk skuldbesef en die belyding van sonde.
Die herlewing lei ook tot wydverspreide liefdadigheid en het 'n groot invloed op die samelewing.

Binne sekere Christelike groepe word 'n groot wêreldwye herlewing voor die wederkoms van Jesus Christus verwag.

## Lys van bekende herlewings 
Hieronder volg 'n lys van bekende herlewings. Hierdie lys kan nie objektief vasgestel word nie, omrede daar geen presiese kriteria is om vas te stel of 'n gebeurtenis 'n herlewing is of nie. Party van die genoemde gebeurtenisse sal daarom ook nie deur elkeen as 'n herlewing gekenmerk word nie.

* Pinkster onder die eerste Christene (omstreeks 30 n.C.)
* Montanus (ongeveer 175)
* Hervorming (1517)
* First Great Awakening (1720-1740)
* Nijkerkse beroeringe (1749-1752)
* Second Great Awakening (1800-1830)
* Herlewing in Wallis (1904)
* Azusastraat herlewing (1906)
* Herlewing in Pjongjang (1909)
* Toronto Blessing (1994)
* Florida Healing Outpouring (2008)
Great Truckin' Songs of the Renaissance

'''''Great Truckin' Songs of the Renaissance''''' is TISM se derde album, wat op 26 September 1988 (LP/MC) en 12 Desember 1988 (CD) vrygestel is.

## Snitte 
# I'm Interested in Apathy
# Saturday Night Palsy
# The Mystery of the Artist Explained
# If You're Creative, Get Stuffed
# 40 Years-Then Death
# Anarchy Means Crossing when it Says „DON'T WALK“
# The Ballad of John Bonham's Coke Roadie
# Choose Bad Smack
# The Fosters Carpark Boogie
# Martin Scorsese is Really Quite a Jovial Fellow
# I Drive a Truck
# Defecate on My Face
# Kill Americans
# Volare
# The Penis is Mightier than the Sword
# Slave to the Economist
# I Shit Me
# Doug Parkinson Sings Christie Allen
# Gimme Gimme Nervous Breakdown
# The Ballad of the Semitic Nazi
# And the Ass Said to the Angel: "Wanna Play Kick-To-Kick"?
# The Mordialloc Road Duplicator
# Jack Elliot's Turf Whinge
# Ezra Pound-Axe King
# Johnny to B. or Not to B. Goode
# Morrison Hostel
# The Ted Commandments

## Bonus-snitte op andere versies 
### Collected Recordings 
# U2 Brute?
# The Judeo-Christian Ethic
### iTunes 
# The Back Upon Which Jezza Jumped (demo-versie)
# Get Thee in My Behind, Satan (live by die Corner Hotel, Richmond, 30 Mei 1988)
# Babies Bite Back (live by die Corner Hotel, Richmond, 30 Mei 1988)
# (I think I've got) Mick Jagger Worked Out (live by die Corner Hotel, Richmond, 30 Mei 1988)
# ExistentialTISM (live, 6 Junie 1988)
# Opium is the Religion of the Masses (live, 6 Junie 1988)
Form and Meaning reach Ultimate Communion

**Form and Meaning reach Ultimate Communion** (Afrikaans: *Vorm en betekenis bereik uiteindelike nagmaal*) is TISM se eerste EP, in 1986 op Elvis Records vrygestel. Vroeë kopieë het 'n blou omslag en 'n plakaat gehad, Latere kopieë het 'n rooi omslag gehad maar geen plakaat nie. Dit is vrygestel in 1991 onder die titel *Gentlemen, start your egos* (Here, begin jul ego's) met die B-kante van hulle eerste album Great Truckin' Songs of the Renaissance en 'n lewendige weergawe van die snit *Death, death, death*. Dit is vrygestel in 1995 in die boksversameling *Collected Recordings 1986-1993* met nuwe snitte.

## Snitte 
### Kant 1: Form 
# Mistah Eliot - He Wanker
# A Faceful of Divertamenti
# Kill Yourself Now and Avoid the Rush

### Kant 2: Meaning 
# Take Your Love
# Root
# Defecate on My Face (country versie, geheime)
# All Ordinaries Index
# I'm Into Led Zep

### Gentlemen, start your egos 
# The Back Upon Which Jezza Jumped
# (I think I've got) Mick Jagger Worked Out
# Gas! Gas! - An Ecstasy of Fumbling
# Pus
# Babies Bite Back
# Death, Death, Death (live na die Old Greek Theatre, 17 Mei 1991)

### Collected Recordings 
# If You Want the Toilet, You're In It
# The Art/Income Dialectic
# Eckermann is Very Silly
# Lyric for Jack
# Kill Americans ("The Fascists Cut the PA Off" live versie)
# Take Your Love (geheime, outtake van snit 4)
# A Tale of Two Fæces (geheime)
Hot Dogma

***Hot Dogma*** is die Australiese rockgroep TISM se derde album, wat op 1 Oktober 1990 vrygestel is.

## Snitte 
# The TISM Boat Hire Offer
# ExistentialTISM
# While My Catarrh Gently Weeps
# They Shoot Heroin, Don't They?
# Dazed and Confucious*
# Kevin Borich Expressionism deel 1
# I'll 'Ave Ya*
# Whinge Rock
# The TISM Nightsoil Cart and Horse Blues*
# (I’m Gonna Sit Right Down and) Whittle Away My Furniture
# The TISM Finance Plan Offer
# Leo's Toltoy
# The History of Western Civilisation
# Kevin Borich Expressionism deel 2
# My Generation
# I Don't Want TISM, I Want a Girlfriend*
# Kevin Borich Expressionism deel 4
# Get Thee in My Behind, Satan*
# We are the Champignons*
# Let's Club it to Death
# Let's Form a Company
# Life Kills
# Pus of the Dead  
# It's Novel! It's Unique! It's Shithouse!

*nie op die LP-versie nie

## Bonus-snitte op andere versies 
### Collected Recordings-versie 
# The TISM Boat Hire Offer
# ExistentialTISM
# They Shoot Heroin, Don't They?
# I'll 'Ave Ya
# (I’m Gonna Sit Right Down and) Whittle Away My Furniture
# Leo's Toltoy
# The History of Western Civilisation
# I Don't Want TISM, I Want a Girlfriend
# Get Thee in My Behind, Satan
# Let's Club it to Death
# Let's Form a Company
# Life Kills
# Pus of the Dead  
# It's Novel! It's Unique! It's Shithouse!
# The Law of Repulsion after Orgasm
# Put Your Dog to Sleep
# In Defence of Poetry
# Kevin Borich Expressionism
# Wham Bam Thank You Imam
# The TISM Finance Plan Offer (demo-weergawe)
# Man Was Born Fee and Everywhere He is in Changing Rooms
# The Love You Take Equals the Love You Make so Baby Let Me Bang Your Box 

### iTunes bonus-snitte 
# The Ball that Doesn't Turn, But Goes Straight on With the Arm
# The TISM Finance Plan Offer (demo-weergawe)
# Put Your Dog to Sleep
# Naked Movie Star
# (I’m Gonna Sit Right Down and) Whittle Away My Furniture (demo-weergawe)
Siligo

**Siligo** is 'n dorp en munisipaliteit in die Italiaanse provinsie Sassari (administratiewe gewes Sardinië) met 'n bevolking van 863 in 2018.
Geringstelling

'n **Geringstelling**, ook **geringskatting**, **onderskatting** of **onderbeklemtoning** (Engels: *understatement*), is die wyse waarop 'n gebeurtenis, iemand of iets met minder sterkte oor uitgespreek word as wat dit werklik verdien.

Byvoorbeeld: Om te sê "Suid-Afrikaanse paaie is *onveilig*", of “Die planeet Pluto is ver van hier” is 'n **geringstelling**.
Commissaire

duimnael|regs|300px|Commissaires in aksie tydens 'n fietswedren.

'n **Commissaire** (Frans vir kommissaris) in kompeterende fietsry, is 'n beampte wat diens doen as 'n skeidsregter.  Die commissaire is in beheer van die fietswedren en het die mag om onder andere wedrenne te kanselleer, afstande te verkort en roetes te verander indien dit nie aan die vereistes voldoen nie.

Die commissaire moet neutraal en onpartydig wees. Hy moet toesien dat die wedren regverdig en veilig geskied. 

## UCI Internasionale Commissaires 
Slegs commissaires wat die UCI-eksamen geslaag het mag die titel “UCI Internasionale Commissaire” gebruik. Alle commissaires moet deur hul Nasionale Federasie gelisensieer wees. Voornemende UCI-commissaires moet ten minste vir twee jaar op nasionale vlak as commissaire diens doen alvorens hul deur hul Nasionale Federasie aanbeveel mag word vir die UCI-eksamen. Dit word van 'n commissaire vereis om al die regulasies van die UCI te ken.

Die UCI stel commissaires aan vir al hulle internasionale byeenkomste. Die aangestelde commissaire is die President van die commissaire-paneel tydens 'n UCI-wedren. Die Nasionale Federasie verskaf die res van die paneel. Die UCI-commissaires word vergoed vir hul dienste en moet die amptelike UCI-drag dra.

## Funksies van 'n Commissaire 
Die funksies van 'n commissaire kan in drie verdeel word.

* Voor die wedren begin, moet hulle met die organiseerder skakel om die byeenkoms se skedule en tegniese aspekte ten opsigte van die lisensies na te gaan. Hulle kan ook die organiseerder van raad voorsien. Hulle moet ook vergaderings reël; eerstens met die organiseerder en spanbestuurders en tweedens met die commissaire-paneel om spesifieke sake omtrent die wedren te bespreek.

* Tydens die byeenkoms verseker hulle die gladde verloop van die wedren en dat die UCI-reëls nagekom word. Hulle moet blitsig kan optree indien enige onverwagte situasie mag opduik. 

* Na die wedren vergader al die betrokke commissaires en elkeen doen verslag oor sy aspekte van die wedren. Dan reël die President van die commissaire-paneel 'n vergadering met die organiseerder waar 'n totale oorsig van die wedren gelewer word, positief sowel as negatief. Laastens skryf die President sy verslag aan die UCI. Hierdie verslag is baie belangrik omrede dit die enigste amptelike verwysing na die wedren is, dus is die objektiwiteit van die commissaire deurslaggewend.

## Verwysings
London, New York, Berlin, Springvale

***Machiavelli and the Four Seasons*** is TISM se derde album, wat op 4 Mei 1995 vrygestel is.

## Snitlist op die rug 
# I Love You Baby
# You and Me, Baby Love
# Baby, I Love You
# Love; Baby-You
# It's You I Love, Baby
# In Love with You, Baby
# Baby, Baby, Baby
# Love, Love, Love
# Baby Love
# I.L.Y.B

## Egte snitlist 
# (He'll never be an) Ol' Man River
# All Homeboys are Dickheads
# Garbage
# Lose Your Delusion II
# !UOY sevoL nataS
# What Nationality is Les Murray?
# Greg! The Stop Sign!!
# Play Mistral for Me
# How Do I Love Thee?
# Jung Talent Time
# Aussiemandias
# Give Up for Australia
Movement Democratic Party

duimnael|regs|200px

Die ** Movement Democratic Party** is 'n Suid-Afrikaanse politieke party wat aan die 2009-verkiesing deelgeneem het.  Die leier en stigter van die party is Jake Maseka.  Die party het sy nasionale kantoor in Pretoria.

Die party fokus hoofsaaklik op primêre gesondheidsorg, 'n ekonomie wat volhoubare werk sal skep, jeugontwikkelingskemas en 'n opstand teen HIV en misdaad.

Die party se naam is in 2009 getrek om bo-aan die stembrief te staan.  Die party was die grootste party wat nie 'n setel in die parlement kon kry nie.  Daarbenewens het hy ook nie in die twee provinsies waarin hy gestaan het, Gauteng en Noordwes, 'n setel in die provinsiale wetgewer gekry nie.

## Verkiesingsresultate 
## Sien ook 
* Lys van politieke partye in Suid-Afrika

## Verwysings 
## Eksterne skakels 
* Amptelike blog van die A Party
Voice of Destruction

## Biografie 
In die middel-1980’s het Greg McEwan Voice of Destruction (V.O.D.) gestig. Francois Breytenbach en Paul André Blom van die groep Moral Decay, wat in 1986 gestig is, en Uncle Vinnie (1989), tesame met Diccon Harper van Phoenix (Darkfiend 2009), het in 1989 by V.O.D. aangesluit.  Hulle het demonstratiewe opnames (demo’s) soos *The seventh* (1990), *Black cathedral* (1992), *The death of Africa* (1993), en *Finale dead* (1994) vrygestel.  *Black cathedral* het in 1994 nommer een op die Sweedse Heavy Metal-trefferlys bereik.  In 1995 het V.O.D. na Londen verhuis en in 1996 die album *Bloedrivier* opgeneem.  *Bloedrivier* het 'n paar liedjies van die vorige jaar se midlengte-opname (EP) ingesluit, onder andere *J.M.S.P.*.  Volgens F.B. Blom (2010) was dit die eerste Afrikaanse opname in hierdie genre.  'n Europese toer in samewerking met In the Woods en Katatonia het gevolg op die uitreiking van *Bloedrivier*, en die snit *Religion* het nommer 4 op MTV Duitsland se *Most Requested Heavy Metal Videos* gehaal.  (Anon 2002)  Francois Breytenbach Blom ht in 1998 na Suid-Afrika teruggekeer en *Die Kruis* gestig.  Paul André Blom het egter voortgegaan met *F8* (beide was industriële-metal-projekte).  In 1999 is V.O.D. ontbind, maar het tien jaar later vlugtig byeengekom vir 'n reünie-toer.

## Verwysings 
* Blom, F.B. 2010. Elektroniese onderhoud gevoer deur Burgert Senekal. 2 Augustus, pp. 1–5.
* Darkfiend. 2009. V.O.D: A post-reunion tour ’09 interview. http://www.metal4africa.com/vod-a-post-reunion-tour-09-interview  (7 Julie 2010 geraadpleeg).
* Senekal, B.A. 2011. Vervreemding in die ekstreem: ’n Oorsig oor normloosheid en sosiale isolasie in Afrikaanse ekstreme metal. *LitNet Akademies*, 8(1), Maart. http://www.litnet.co.za/cgi-bin/giga.cgi?cmd=cause_dir_news_item&cause_id=1270&news_id=98580&cat_id=201 

## Sien ook 
* Lys van Suid-Afrikaanse musikante
* Afrikaanse musiek

## Eksterne skakels 
* Litnet-artikel oor Afrikaanse metal
Mind assault

**Mind Assault** is 'n Suid-Afrikaanse musiekgroep wat in 2004 in Somerset-Wes deur Jacques Fourie, Francois Pretorius, Patrick Davidson, Stephan Lenhoff en Donovan Tose gestig is.  Hul demo, *Social engineering*, met die Afrikaanse liedjies *Magteloos* en *Jy is die een*, is in 2005 vrygestel.  Dit is gevolg deur hul debuut-album, *Stigma* (2008), wat vier Afrikaanse liedjies insluit.  In 2006 het hulle saam met SacriFist deur Suid-Afrika getoer, en in 2008 saam met internasionale groepe soos Devil Driver (VSA), Carcass (VK), en Nile (VSA) gespeel.  (Mind Assault 2010).  'n Afrikaanse snit, *Stadig verblind*, van hul album, *Stigma*, is ook op Kopskoot! ingesluit.

## Verwysings 
* Mind Assault. 2010. www.mindassault.com (9 Julie 2010 geraadpleeg).
* Senekal, B.A. 2011. Vervreemding in die ekstreem: ’n Oorsig oor normloosheid en sosiale isolasie in Afrikaanse ekstreme metal. *LitNet Akademies*, 8(1), Maart. http://www.litnet.co.za/cgi-bin/giga.cgi?cmd=cause_dir_news_item&cause_id=1270&news_id=98580&cat_id=201 

## Sien ook 
* Lys van Suid-Afrikaanse musiekgroepe
* Afrikaanse musiek

## Eksterne skakels 
* Litnet-artikel oor Afrikaanse Metal
Dieversion

## Biografie 
Ian en Cameron Roberts, Werner Mollentze, Lee Wollenschlaeger en Pieter de Villiers, het die groep *Dieversion* in 1996 in Bloemfontein gestig.  In 1997 het hulle 'n CD met die groep *V* gedeel, en in 2001 is *Victimized*, hul eerste vollengte album, internasionaal uitgereik.   Werner Mollentze (s.d.) sê dat die groep binne 'n spesifieke konteks gestig is:
Bloemfontein is a relatively small rural town (about 300 000 inmates) with a “please don’t scare us” temperament, except for most of the male population who assault people in their spare time. We thought we should channel all that energy into something constructive.”  *Boesmanhand*, 'n herskrywing van Worsie Visser se liedjie binne 'n protesmodel (Senekal en Van den Berg 2010:110–11), is die enigste Afrikaanse ekstreme-metal-liedjie wat op hul album *Victimized* ingesluit is.  Mollentze en Wollenschlaeger is later deur Roelof Kotze en Michael Burman vervang.  In 2002 is *Anthems of Violence* vrygestel, maar in 2009 het die groep ontbind.

## Verwysings 
* Mollentze, W. Dieversion. www.sovereignexpress.com/?w=epk&b=771 (30 April 2010 geraadpleeg).
* Senekal, B.A. 2011. Vervreemding in die ekstreem: ’n Oorsig oor normloosheid en sosiale isolasie in Afrikaanse ekstreme metal. *LitNet Akademies*, 8(1), Maart. http://www.litnet.co.za/cgi-bin/giga.cgi?cmd=cause_dir_news_item&cause_id=1270&news_id=98580&cat_id=201 
* Senekal, B.A. en C. van den Berg. 2010. ’n Voorlopige verkenning van postapartheid Afrikaanse protesmusiek. LitNet Akademies, 7(2):98–128. 
* http://www.oulitnet.co.za/cgi-bin/giga.cgi?cmd=cause_dir_news_item&cause_id=1270&news_id=87963&cat_id=1905 (27 Januarie 2011 geraadpleeg).

## Sien ook 
* Lys van Suid-Afrikaanse musikante
* Afrikaanse musiek

## Eksterne skakels 
* Litnet-artikel oor Afrikaanse Metal
Speaker van die Nasionale Vergadering

Die **Speaker van die Nasionale Vergadering** hou toesig oor die Nasionale Vergadering van Suid-Afrika.  Die Speaker word gekies uit die lede van die Vergadering tydens die eerste sitting na 'n algemene verkiesing en wanneer die pos vakant is.  Die Speaker is veronderstel om op te tree as *skeidsregter* en neem beheer oor debatte om te verseker dat die LP's vrylik kan deelneem mits hulle binne die reëls bly.  Die Speaker het ook bestuursverpligtinge om te verseker dat die parlement vlot verloop.  Elke politieke party in die Vergadering kies 'n hoofsweep om na sy sake om te sien.  Die toesighoudende amptenare, die hoofswepe en die leier van regeringsake (die persoon wat aangestel is deur die kabinet om met die parlement te skakel) besluit saam op 'n werksprogram.

Die amp van die Speaker van die Nasionale Vergadering is voorafgegaan deur die Speaker van die Volksraad (1910–1984) onder die 1909- en 1961-grondwette en die Speaker van die Parlement onder die Driekamerparlement (1984–1994).

## Lys van Speakers (1854–hede) 
; Partye

### Speakers van die Kaapse Huis van Verteenwoordiging (1854–1910) 
### Speakers van die Volksraad (1910–1994) 
### Speakers van die Nasionale Vergadering (1994–hede) 
## Sien ook 
* Adjunkpresident van Suid-Afrika
* Eerste Minister van Suid-Afrika
* Goewerneur-generaal van Suid-Afrika
* President van Suid-Afrika
* Staatspresident van Suid-Afrika
* Lys van Suid-Afrikaanse staatshoofde

## Eksterne skakels
Portland

**Portland** kan verwys na:

* Portland, Colorado
* Portland, Maine
* Portland, Nederland
* Portland, Oregon

## Sien ook 
* Portlandsement
Dutywa

**Dutywa** (voorheen Idutywa) is 'n dorp in die Oos-Kaap-provinsie, Suid-Afrika. Volgens die 2011-sensus het die nedersetting 'n bevolking van 11&nbsp;076 gehad, waarvan 10&nbsp;695 (96,6%) swart mense was.

## Sien ook 
* Lys van dorpe in Suid-Afrika

## Verwysings 
## Eksterne skakels
Groot brand van Rome

duimnael|Een voorstelling van die groot brand van Rome. Op die agtergrond is Nero en die ruïnes van die brandende stad. Skildery deur Karl Theodor von Piloty (ca. 1861)
duimnael|*Die fakkels van Nero*, deur Henryk Siemiradzki. Volgens Tacitus het Nero Christene vir die brand verantwoordelik gehou en hulle aan allerlei mishandeling onderwerp.

Die **Groot brand van Rome** (Latyn: **Magnum Incendium Romae**) was 'n stadsbrand wat in 64 n.C. plaasgevind het. Volgens Tacitus het dit vinnig versprei en vir vyf en 'n halwe dae voortgewoed. Slegs vier van die veertien distrikte van Rome het ongeskonde gebly; drie distrikte is totaal vernietig en die ander sewe het erge skade gely. Ander historici wat die tydvak deurleef het (insluitend Dion Chrysostomos, Plutarchus en Epictetos) maak geen melding daarvan nie. Die enigste ander verslag oor die vuur se omvang is 'n interpolasie in 'n vervalsde Christenbrief van Lucius Annaeus Seneca aan Paulus: "’n Honderd twee en dertig  huise en vier blokke (*insulae*) is in ses dae afgebrand; die sewende het 'n respyt gebring". Hierdie verslag impliseer dat minder as 'n tiende van die stad afgebrand is, aangesien Rome sowat 1&nbsp;700 privaathuise, en 47&nbsp;000 *insulae* of woonblokke bevat het.

Dit word deur Dio Cassius vertel dat Nero, die keiser op hierdie stadium, hom in 'n verhoogkostuum geklee het en die "Strooptog op Ilium" gesing het terwyl die stad gebrand het. Nietemin was Nero volgens Tacitus se verslag in Antium ten tye van die brand. Tacitus sê dat Nero se sang en bespeling van sy lier terwyl die stad gebrand het slegs 'n gerug was.

Volgens Tacitus sou Nero by aanhoor van die nuus van die brand, hom na Rome teruggehaas het om hulpverlening te organiseer, wat hy uit sy eie middele befonds het. Nero het ook 'n nuwe paleiskompleks gebou in 'n area wat na die brand opgeruim is, en hierdie kompleks het as die Domus Aurea bekend gestaan. Die grote van hierdie kompleks is 'n bestrede onderwerp, en sou tussen 100 en 300 akker beslaan. Om die nodige fondse vir die rekonstruksie in te samel, is tribuut van die ryksprovinsies gehef.

## Verwysings
Www.tism.wanker.com

***www.tism.wanker.com*** is die vierde ateljee-album deur die Australiese alternatiewe rockgroep TISM (*This Is Serious Mum*), vrygestel in Junie 1998. Die album het sy hoogste posisie op nommer 26 op die ARIA-trefferlyste bereik.

Die titel verwys na 'n internet-bronadres wat ten tyde van vrystelling 'n subdomein (van *wanker.com*) was. Dit is verskaf aan TISM deur 'n  persoon buite Australië wat wanker.com geregistreer het, aangesien TISM nie hul voorkeurdomein, *wanker.com.au* kon bekom nie,  as gevolg van Australiese domeinregulasies. Die webgasheerfooie is egter nie betaal nie, en dit is etlike maande na die bekendstelling deur die gasheer-internetaanbieder (ISP) verwyder en was sedertdien nie beskikbaar nie.

Op 12 Oktober 2022 is die album aangekondig vir 'n November-heruitgawe op CD en blou plaatrekord, met die CD wat vyf van die ses liedjies van die oorspronklike 1998 bonus CD bevat het. Die res van die snitte was gedigte en opnames van die groep wat onder mekaar gesels. ’n Luukse vinielboksstel is ook vir middel-2023 aangekondig.

## Snitte 
## Verwysings
Gelling

[duimnael|regs|[Petrolblik van 1 V.S. gelling.]]
[duimnael|regs|Eenhede vir [petrol wat wêreldwyd gebruik word:
]]

'n **Gelling** is 'n maateenheid vir volume van ongeveer vier (4) liter. 

Vóór 1824 het die Verenigde Koninkryk ten minste twee verskillende gellings gehad - die biergelling (*ale gallon*) wat gelyk is aan 282 kubieke duim (4,621 liter) en die wyngelling wat gelyk is aan 231 kubieke duim (3,77885). In 1824 is beide gellings vervang deur die imperiale gelling wat gedefinieer is as die volume van 10 pond water by 62°F. Dit is sedertdien gedefinieer as presies 4.54609 liter. Die Verenigde State, wat in 1776 onafhanklikheid verklaar het, het die wyngelling (ook bekend as die Koningin Anne gelling) as hul eie gelling aangeneem, vandaar die verskil in die gellings van die twee lande.

'n Gelling het deur die geskiedenis na verskillende hoeveelhede verwys. Slegs drie definisies is tans steeds in gebruik:
* 1 empiriese gelling ≈  liters (meer presies, 4.54609 liters)
* 1 V.S. nat gelling =  van 'n V.S.A oliedrom (meer presies, 3.785411784 liters)
* 1 V.S. droë gelling =  van 'n V.S.A "bushel" (meer presies, 4.40488377086 liters)

## Sien ook 
Britse en Amerikaanse maateenhede#Volume
Philosophical Transactions of the Royal Society

duimnael|200px|regs|Voorblad van die eerste band van *Phil. Trans.*, wat die jare 1665 en 1666 omvat

Die ***Philosophical Transactions of the Royal Society*** (*Phil. Trans.*) is 'n wetenskapsjoernaal gepubliseer deur die Royal Society. Dit het in 1665 ontstaan, wat dit die eerste joernaal ter wêreld maak wat uitsluitlik aan wetenskap gewy is. Dit is sedertdien ononderbroke gepubliseer, wat dit ook die langsverskynende wetenskapsjoernaal maak. Die effens vroeëre *Journal des sçavans* kan ook aanspraak maak as die eerste wetenskapsjoernaal, alhoewel dit 'n ook wye verskeidenheid nie-wetenskaplike materiaal bevat het. Die gebruik van die woord "philosophical" in die titel, is afgelei van die frase "natuurfilosofie", wat ekwivalent was aan wat vandag generies as "wetenskap" bekend sal staan.

## Geskiedenis 
Die eerste uitgawe, gedateer 6 Maart 1665, is geredigeer en uitgegee deur die society se eerste sekretaris, Henry Oldenburg, sowat ses jaar na die Royal Society se stigting. Oldenburg het die joernaal op sy persoonlike onkoste uitgegee en blyk 'n ooreenkoms met die raad van die Royal Society aan te gegaan het, wat hom sou toelaat om enige restante wins te behou. Hy sou egter teleurgestel word, aangesien die joernaal in Oldenburg se leeftyd finansieel swak presteer het.  Oor die eeue is verskeie belangrike wetenskaplike ontdekkings in die *Philosophical Transactions* gepubliseer. Beroemde bydraende outeurs sluit in Isaac Newton, James Clerk Maxwell, Michael Faraday en Charles Darwin. In 1672 het die joernaal Newton se eerste verhandeling *New Theory about Light and Colours* gepubliseer, wat gesien kan word as die begin van sy publieke wetenskapsloopbaan. Die posisie van redakteur is soms gedeel, en het William Musgrave (Nrs 167 tot 178) en Robert Plot (Nrs 144 tot 178) ingesluit.

## Huidige publikasie 
In 1887 is die joernaal uitgebrei en geskei in twee afsonderlike publikasies, een vir die Fisiese wetenskappe (*Philosophical Transactions of the Royal Society A: Physical, Mathematical and Engineering Sciences*) en die ander vir die Lewenswetenskappe (*Philosophical Transactions of the Royal Society B: Biological Sciences*). Beide joernale publiseer tans tematiese onderwerpe en onderwerpe voortspruitend uit verhandelinge wat aan die Besprekingsvergaderings van die Royal Society voorgelê word. Oorspronklike navorsingsartikels word uitgegee in die sustersjoernale *Proceedings of the Royal Society*, *Biology Letters*, *Journal of the Royal Society Interface*, en *Interface Focus*.

## Verwysings 
## Eksterne skakels 
* Henry Oldenburg se kopie van bande I & II van Philosophical Transactions, manuskripnota op 'n blankoblad, 'n kwitansie geteken deur die Royal Society se drukker: *Rec. October 18th 1669 from Mr Oldenburgh Eighteen shillings for this voll: of Transactions by me John Martyn.*
* Philosophical Transactions (1665–1886) tuisblad
* Royal Society Publishing
Digitalisering

regs|duimnael|Tuisdigitalisering van ou skyfies deur fotografie van hul projeksies met behulp van 'n skyfieprojektor, driepoot en digitale kamera
**Digitalisering** is die uitbeelding van 'n Voorwerp , beeld, klank, dokument of 'n sein (gewoonlik 'n analoogsein) deur 'n diskrete deelversameling van die punte daarvan of deur steekproewe. Die resultaat word genoem 'n *digitale voorstelling* of, meer spesifiek, 'n *digitale beeld*, in die geval van 'n objek, en *digitale vorm*, in die geval van 'n sein. Strenggesproke beteken digitalisering bloot die opvangs van 'n analoogsein in digitale vorm. Vir 'n dokument behels die terminologie die natekening van die dokumentbeeld of registrasie van die "hoeke" waar die lyne eindig en van rigting verander.

McQuail identifiseer die proses van digitalisering as een van uitermate belang vir gerekenariseerde omgewings aangesien dit "inligting van alle soorte toelaat om met dieselde effektiwiteit oorgedra te word en ook vermeng te word". (2000:28)

## Verwysings
Barnim

: *Hierdie artikel handel oor die plato en landskap in Berlyn en Brandenburg. Vir die administratiewe distrik, sien Barnim.*
[duimnael|Barnim: die Tegeler Fließ-vallei tussen die Berlynse stadsdeel Lübars en Schildow in [Brandenburg]]
duimnael|Die raadsaal van Biesenthal

**Barnim** is 'n plato wat gedurende die laaste ystydperk in sentrale en noordoostelike dele van die huidige Duitse deelstaat Brandenburg en die noordooste van Berlyn gevorm is. Die term word daarnaas ook gebruik om na die gebied as historiese landskap te verwys.

Die plato maak deel uit van 'n wyer geografiese streek van plato's en oerstroomvalleie in Brandenburg en bestaan uit grondmorenes, 'n eindmorene en afsettings van glasiale spoelwater tussen die Berlynse Oerstroomvallei in die suide en die Eberswalde-oerstroomvallei in die noorde.

Barnim strek tans oor vier landelike distrikte in die deelstaat Brandenburg (Oberhavel, Barnim, Märkisch-Oderland en Oder-Spree) en groot dele van die Berlynse distrikte Reinickendorf, Pankow, Lichtenberg en Marzahn-Hellersdorf.

## Eksterne skakels
Claudius

**Tiberius Claudius Caesar Augustus Germanicus** (voor sy regentskap **Tiberius Claudius Nero Germanicus**; * 1 Augustus 10 v. C. in Lugdunum, tans Lyon; † 13 Oktober 54 n.C.) was die vierde Romeinse keiser in die Julies-Claudiese geslagslyn. Hy het vanaf 24 Januarie 41 n.C. tot sy afsterwe in 54 geregeer. Hy is in Lugdunum as seun van Nero Claudius Drusus en Antonia Minor gebore. Hy was die eerste Romeinse keiser wat buite Italië gebore is.

Claudius is aanvanklik nie as 'n ernstige kandidaat vir die troonopvolging beskou nie - volgens oorlewerings veral vanweë sy fisieke tekortkominge. Voordat sy neef Caligula hom in 37 as konsul benoem het, het sy familie hom van enige openbare amp uitgesluit. Moontlik is Claudius vanweë sy swak gesondheidstoestand ook van die politieke suiwerings gespaar wat tydens die bewind van Tiberius en Caligula uitgevoer is. Terwyl baie Romeinse patrisiërs vervolging ervaar het, het Claudius homself met volharding aan historiese studies gewy. 
 
Ná die moord op Caligula het Claudius as die laaste oorlewende volwassene van sy gesin 'n moontlike opvolger geword. Hy was uiteindelik die eerste Romeinse keiser wat sy troonbestyging veral aan die invloed van die Romeinse leër te danke gehad het. Ondanks sy gebrek aan politieke ervaring het Claudius hom as 'n bekwame administrateur onderskei wat 'n groot aantal bouprojekte voltooi het. Met die verowering van Brittanje is die Romeinse Ryk onder sy heerskappy vir die eerste keer sedert die regentskap van Augustus uitgebrei.
 
Keiser Claudius het veral in die Romeinse regswese belang gestel en was onder meer voorsitter in openbare hofsake. Volgens oorlewerings het hy daagliks tot by twintig verordenings ingestel.

Deur sy hele regeringstyd was Claudius veral kwesbaar vir kritiek en opposisie wat deur Romeinse adellikes uitgespreek is. 'n Groot aantal senatore is om uiteenlopende redes tereggestel - as beweerde samesweerders of as gevolg van intriges aan die keiserlike hof.

Antieke geskiedskrywers verwys na Claudius voor sy troonbestyging as 'n verwaarloosde, sieklike en belaglike mens. Claudius as keiser word as 'n ignorante en kwaadwillige persoon geteken. Moderne navorsing toon egter dat hy 'n omsigtige en bekwame heerser was.

## Sien ook 
* Lys van Romeinse keisers